CELEX: 32017D0112
Language: hu
Date: 2017-01-10 00:00:00
Title: A Politikai és Biztonsági Bizottság (KKBP) 2017/112 határozata (2017. január 10.) az Európai Unió közép-afrikai köztársasági katonai kiképzési KBVP-missziója (EUTM RCA) (EUTM RCA/1/2017) parancsnokának kinevezéséről

24.1.2017   
            
            
               HU
            
            
               Az Európai Unió Hivatalos Lapja
            
            
               L 18/47
            
         A POLITIKAI ÉS BIZTONSÁGI BIZOTTSÁG (KKBP) 2017/112 HATÁROZATA
   (2017. január 10.)
   az Európai Unió közép-afrikai köztársasági katonai kiképzési KBVP-missziója (EUTM RCA) (EUTM RCA/1/2017) parancsnokának kinevezéséről
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1) és különösen annak 5. cikkére,
   mivel:
   
               (1)
            
            
               A Tanács a (KKBP) 2016/610 határozatával Eric HAUTECLOQUE-RAYSZ dandártábornokot nevezte ki az EUTM RCA uniós misszió parancsnokává.
            
         
               (2)
            
            
               A (KKBP) 2016/610 határozat 5. cikkének (1) bekezdése alapján a Tanács felhatalmazta a Politikai és Biztonsági Bizottságot, hogy az Európai Unióról szóló szerződés 38. cikkével összhangban hozza meg az uniós misszió későbbi parancsnokainak kinevezésére vonatkozó határozatokat.
            
         
               (3)
            
            
               Az EU Katonai Bizottsága 2016. november 16-án Herman RUYS dandártábornok jelölésének jóváhagyását ajánlotta, akit az Eurocorps Közös Bizottsága javasolt Eric HAUTECLOQUE-RAYSZ dandártábornok utódjaként az EUTM RCA uniós misszió új parancsnokának 2017. január 16-tól.
            
         
               (4)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. január 16-tól Herman RUYS dandártábornokot nevezi ki az Európai Unió közép-afrikai köztársasági katonai kiképzési KBVP-missziója (EUTM RCA) parancsnokává.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2017. január 10-én.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 104., 2016.4.20., 21. o.